钦定古今图书集成/理学汇编/学行典/第255卷 > 徐时述
## 钦定古今图书集成/理学汇编/学行典/第255卷 > 徐时述

按《永明县志》：“徐时述，字居明，性纯笃，尝以衾影之愧
自盟，事亲尽色养。宗党火不举者，尝周之，贫不能资
读者，力为处分，一裘一葛必解。与有从弟某，荒于饮
博，居明心恻之，不欲于众中伤其意，引至郊外，宽譬
深喻，其人卒以改行。乡人方之陈太丘。惜以羸疾道
卒，不胜掩铓绝涸之痛。”